tartuNLP/wikipedia-smugri-20251201 huggingface dataset:
Toomas Tõnise

Toomas Tõnise (sündinud 24. oktoobril 1952 Tallinnas) on eesti viievõistleja, sporditegelane ja koolijuht.
Elulugu.
Ta lõpetas 1971. aastal Tallinna 2. Keskkooli ja 1976. aastal Tallinna Pedagoogilise Instituudi kehakultuuriteaduskonna.
Tõnise hakkas 1966. aastal Johannes Peetsi juhendamisel harrastama moodsat viievõistlust, mida oli talle soovitanud kehalise kasvatuse õpetaja Aleksander Prikk. Ta sai 1973. aastal Nõukogude Liidu noorsoomängudel 5. ja 1971 NL-i ametiühingute meistrivõistlustel juunioride arvestuses 2. koha, võitis Eesti meistrivõistlustel aastal 1979 hõbe- ning 1973 ja 1978 pronksmedali, kuulus 1971–1979 Eesti koondisse.
Tõnise oli aastatel 1979–1980 Kõrgema Spordimeisterlikkuse Kooli viievõistluse treener, 1980–1984 Eesti NSV Spordikomitee spordikoolide osakonna juhataja, 1984–1986 NSV Liidu Spordikomitee olümpiareservi treener Eestis, 1986–1990 ENSV Laste- ja Noorte Spordikooli ja 1990 Eesti Spordigümnaasiumi direktor, 1990–2000 Eesti Spordi Keskliidu peasekretär, 2000–2012 Eesti Olümpiakomitee (EOK) peasekretär, 2012–2016 ja 2020–2024 asepresident, 2013. aastast Spordikoolituse ja -Teabe Sihtasutuse juhatuse liige.
Ta oli aastatel 1981–1984 Nooruse vabariikliku nõukogu, 1987–1990 Kalevi kesknõukogu presiidiumi, 1987–1991 Moodsa Viievõistluse Liidu juhatuse, 1988–1991 Eesti Jalgpalli Liidu juhatuse, 1993–2003 Euroopa Spordikonverentsi täitevkomitee, 1994–1996 Rahvusvahelise Koolispordiliidu täitevkomitee, 1996–2001 Kultuurkapitali kehakultuuri ja spordi sihtkapitali nõukogu, 1997–2001 Euroopa Nõukogu Spordi Arenduskomitee büroo, 2005–2009 Euroopa Olümpiakomitee tehnilise koostöö komisjoni, 2013–2017 Eesti Ratsaspordi Liidu, 2017–2018 Eesti Taekwondo WT Föderatsiooni juhatuse liige, 1990–1998 Eesti Koolispordi Liidu asepresident, 1995–2001 ja 2007–2009 Euroopa Mitteriiklike Spordiorganisatsioonide Ühenduse asepresident, 2009–2017 Aegviidu ja 2019 Anija valla volikogu esimees.
Ta on vabamüürlane, Eesti spordi biograafilise leksikoni kolleegiumi esimees, Sihtasutuse Anija Valla Spordimaailm nõukogu liige, aastast 1991 EOK, 2014 MTÜ Spordijuhtide Seltsi juhatuse ja 2017 Anija valla volikogu liige, aastast 2003 Kultuuri Kutsenõukogu esimees. Ta on olnud AS-i TOP nõukogu liige, ESG nõukogu esimees, Eesti vabamüürlaste suurmeister ja spordiklubi Veskimetsa Ratsutajad president, avaldanud kirjutisi Spordilehes ja Kehakultuuris.
Sirje Lubi

Sirje Lubi (1979. aastani Sirje Kahu; sündinud 15. mail 1953 Ust-Tarka rajoonis Novosibirski oblastis) on eesti sporditegelane.
Elulugu.
Ta lõpetas 1971. aastal Tallinna 2. Keskkooli ja 1975. aastal Tartu Riikliku Ülikooli (TRÜ) kehakultuuriteaduskonna.
Lubi hakkas sportima algkooliajal Haapsalus vanemate õhutusel, esimesed treenerid olid Ilme ja Endel Nelis, Ta tuli 1972. aastal korvpallis TRÜ naiskonnas Eesti meistriks, oli aastatel 1976–1978 Kalevi Tallinna nõukogu ja 1978–1987 Kalevi kesknõukogu instruktor, 1987 samas sportmängude osakonna juhataja, 1991–1994 Lauatenniseliidu tegevdirektor, 1994. aastast peasekretär ja 2005. aastast asepresident.
Lubi oli aastatel 1996–1997 Eesti Olümpiakomitee (EOK) naiskomisjoni ja 2008. aastast EOK esindajate kogu, 1996–2000 Euroopa Lauatenniseliidu juhtivkomitee, 2002. aastast Isamaa Erakonna ning 2005. aastast Rahvusvahelise Lauatenniseliidu mitme komisjoni liige. Ta tegi kaastööd spordilehtedele.
Isiklikku.
Tema abikaasa oli sporditegelane Toomas Lubi.
Coccomyces

Coccomyces on pigilaigulaadsete seltsi kuuluv seente perekond.
Hydnocristella himantia

Hydnocristella himantia on kandseente liik.
Seen kasvab lehtpuude (tamm, sanglepp) elusatel ja lamatüvedel, samuti laguokstel.
Balassagyarmati kreis

Balassagyarmati kreis (ungari keeles "Balassagyarmati járás") on 2. järgu haldusüksus (kreis) Ungaris Nógrádi komitaat põhja- ja keskosas. Kreisi halduskeskus on Balassagyarmati linn.
Balassagyarmati kreis piirneb põhjas Slovakkiaga.
Kreisis on 29 omavalitsus.
Bátonyterenye kreis

Bátonyterenye kreis (ungari keeles "Bátonyterenyei járás") on 2. järgu haldusüksus (kreis) Ungaris Nógrádi komitaat idaosas. Kreisi halduskeskus on Bátonyterenye linn.
Kreisis on 8 omavalitsust.
Pásztó kreis

Pásztó kreis (ungari keeles "Pásztói járás") on 2. järgu haldusüksus (kreis) Ungaris Nógrádi komitaat lõunaosas. Kreisi halduskeskus on Pásztó linn.
Kreisis on 26 omavalitsust.
Rétsági kreis

Rétsági kreis (ungari keeles "Rétsági járás") on 2. järgu haldusüksus (kreis) Ungaris Nógrádi komitaat lääneosas. Kreisi halduskeskus on Rétsági linn.
Kreisis on 25 omavalitsust.
Salgótarjáni kreis

Salgótarjáni kreis (ungari keeles "Salgótarjáni járás") on 2. järgu haldusüksus (kreis) Ungaris Nógrádi komitaat kirdeosas. Kreisi halduskeskus on Salgótarjáni linn.
Salgótarjáni kreis piirneb põhjas Slovakkiaga.
Kreisis on 29 omavalitsust, sealhulgas komitaadi õigustega linn Salgótarján.
Szécsényi kreis

Szécsényi kreis (ungari keeles "Szécsényi járás") on 2. järgu haldusüksus (kreis) Ungaris Nógrádi komitaat põhjaosas. Kreisi halduskeskus on Szécsényi linn.
Szécsényi kreis piirneb läänes ja loodes Slovakkiaga.
Kreisis on 14 omavalitsust.
Aszódi kreis

Aszódi kreis (ungari keeles "Aszódi járás") on 2. järgu haldusüksus (kreis) Ungaris Pesti komitaadi kirdeosas. Kreisi halduskeskus on Aszódi linn.
Kreisis on 11 omavalitsust, sealhulgas kaks linna: Aszód ja Tura.
George Wallace

George Corley Wallace Jr. (25. august 1919 – 13. september 1998) oli Ameerika Ühendriikide poliitik ja jurist. Ta oli Alabama kuberner kokku neli ametiaega aastatel 1963–1967, 1971–1979 ja 1983–1987.
Ta oli kurikuulus oma rassistlike poliitvaadete poolest, pooldades segregatsionismi jätkumist. Tegelikult oli ta juba 1958. aastal kandideerinud Alabama kubernerivalimistel, kus ta oli palju mõõdukam, kuid jäi seal demokraatide eelvalimistel alla osariigi peaprokurör John Pattersonile, kes oli rangelt segregatsionistlik ja keda toetas Ku Klux Klan. Seepeale võttis ta järgmisteks valimisteks 1962. aastal juba selgelt segregatsionistliku hoiaku ja valitigi kuberneriks.
11. juunil 1963 üritas ta Tuscaloosas takistada kahe mustanahalise üliõpilase, Vivian Malone ja James Hoodi vastuvõtmist Alabama Ülikooli, seistes ülikooli ukse ees, kuid president John F. Kennedy föderaliseeris Alabama rahvuskaardi, ning kindral Henry Grahami käsul pidi ta ukse eest ära tulema.
1968. aastal kandideeris ta USA presidendivalimistel populistliku American Independent Party koosseisus asepresidendikandidaadiks endine USA õhuväe staabiülem Curtis LeMay. Ta lootis saavutada, et demokraat Hubert Humphrey ja vabariiklane Richard Nixon ei saavutaks vajalikku 270 valimiskogu häält, mispeale antaks presidendi valimine üle USA esindajatekojale, kus ta lootis hääli saada lõunaosariikide esindajatelt. Tema valimisprogrammi kuulusid rassilise desegregatsiooni jätmine osariikidele, sotsiaalkulutuste suurendamine, Vietnamist väljatõmbumine, kui sõda pole tema esimese 90 ametipäeva jooksul võidetav ja välisabi lõpetamise. Ta saavutas toetust eelkõige valgete lõunaosariiklaste seas, kes tavaliselt toetasid Demokraatlikku parteid, kuid olid vastu president Johnsoni kodanikuõiguste programmile, aga mõneti ka põhjaosariikide valge töölisklassi seas. Ta võitis viis lõunaosariiki (Alabama, Arkansas, Georgia, Louisiana ja Mississippi) ja ühe valijamehe hääle Põhja-Carolinas, kuid sai vaid 46 valimiskogu häält, samal ajal kui Nixon saavutas 301 valimiskogu häälega enamuse.
1970. aastal kandideeris ta Alabama kuberneriks taas vägagi rassistliku valimiskampaaniaga.
1972. aastal kandideeris Wallace uuesti presidendiks, seekord ta enam rassilist eraldatust ei toetanud. Kuid tema presidendilootused põrmustas atentaat 15. mail 1972, kui teda tulistas 21-aastane Arthur Bremer, mille tõttu pidi ta ülejäänud elu liikuma ratastoolis. 1970. aastatel hakkas Wallace oma rassistlikest vaadetest lahti ütlema.
Budakeszi kreis

Budakeszi kreis (ungari keeles "Budakeszi járás") on 2. järgu haldusüksus (kreis) Ungaris Pesti komitaadi lääneosas. Kreisi halduskeskus on Budakeszi linn.
Budakeszi kreis piirneb idas Budapestiga.
Kreisis on 12 omavalitsust, sealhulgas neli linna: Budakeszi, Biatorbágy, Budaörs ja Zsámbék.
Écuires

Écuires on vald Põhja-Prantsusmaal Pas-de-Calais' departemangus.
Écuires asub Montreuil-sur-Meri külje all tee N1 ääres.
Estrée

Estrée on vald Põhja-Prantsusmaal Pas-de-Calais' departemangus.
Estrée asub umbes 5 km Montreuil-sur-Merist kirdes tee D127 ääres.
See on Põhja-Prantsusmaal üks paljudest kohtadest, mis kannab nime "Estrées". Nimi on tulnud sõnast "strata" (suguluses ingliskeelse sõnaga "street"), mis tähistab piirkonna kivikihilisi Rooma teid (mõned neist muutusid kaasaegseteks maanteedeks). Siit tuleneb "Estreti", "küla tee ääres", mis arenes "Estrée'ks".
Eberhard Jurgalski

Eberhard Jurgalski (sündinud 8. novembril 1952 Salzgitteris) on saksa alpinismikroonik ja blogija.
Ta elab Baden-Württembergis Lörrachis. Asutas 2008. aastal veebisaidi "8000ers.com". 
Jurgalski on tuntud kaheksatuhandeliste mägede tipputõusude kohta teabe kogujana. Teda peetakse üheks maailma juhtivaks Himaalaja kroonikuks. Erinevalt oma kolleegist Elizabeth Hawleyst (suri 2018), kelle juhitud The Himalayan Database fikseerib ainult Himaalaja ekspeditsioone, avaldab Jurgalski teavet ka Karakoramis tehtud tõusude kohta. Muu hulgas vahendab tema veebisait ka näiteks seitsme tipu klubi raames tehtud tipputõuse.
Jurgalski on seisukohal, et mäetippu roninute hulka võib lugeda ainult absoluutse kõrgeima punkti saavutanuid. Sellel oleks aga tõsised tagajärjed kõrgmäestiku mägironimise ajaloole. 
2022. aasta juulis pälvis meedias suurt tähelepanu Jurgalski juhitud töörühma uurimistöö tulemused.
Jurgalski ise pole alpinismiga kunagi tegelenud.
Estréelles

Estréelles on vald Põhja-Prantsusmaal Pas-de-Calais' departemangus.
Estréelles asub u. 5 km Montreuil-sur-Merist kirdes tee D127 ääres.
Ceglédi kreis

Ceglédi kreis (ungari keeles "Ceglédi járás") on 2. järgu haldusüksus (kreis) Ungaris Pesti komitaadi kaguosas. Kreisi halduskeskus on Ceglédi linn.
Kreisis on 12 omavalitsust, sealhulgas kolm linna: Cegléd, Abony ja Albertirsa.
Dabasi kreis

Dabasi kreis (ungari keeles "Dabasi járás") on 2. järgu haldusüksus (kreis) Ungaris Pesti komitaadi lõunaosas. Kreisi halduskeskus on Dabasi linn.
Kreisis on 11 omavalitsust, sealhulgas kolm linna: Dabas, Újhartyán ja Örkény.
Dunakeszi kreis

Dunakeszi kreis (ungari keeles "Dunakeszi járás") on 2. järgu haldusüksus (kreis) Ungaris Pesti komitaadi keskosas. Kreisi halduskeskus on Dunakeszi linn.
Dunakeszi kreis piirneb lõunas ja edelas Budapestiga. Läänes on kreisi piiriks Doonau jõgi.
Kreisis on 4 omavalitsust, sealhulgas kolm linna: Dunakeszi, Fót ja Göd.
Érdi kreis

Érdi kreis (ungari keeles "Érdi járás") on 2. järgu haldusüksus (kreis) Ungaris Pesti komitaadi lääneosas. Kreisi halduskeskus on Érdi linn.
Érdi kreis piirneb kirdes Budapestiga. Idas ja kagus on krisi piiriks Doonau jõgi.
Kreisis on 7 omavalitsust, sealhulgas komitaadi õigustega linn Érd ja veel kolm linna: Diósd, Százhalombatta ja Törökbálint.
Nives Meroi

Nives Meroi (sündinud 17. septembril 1961 Bonate Sottos Bergamo provintsis) on itaalia alpinist. 
Ta abiellus 1989. aastal sloveeni päritolu Romano Benetiga. Nad elavad koos Põhja-Itaalias Tarvisios, mis piirneb põhjast Karni Alpidega ja lõunast Julia Alpidega. Ühine alpinismihuvi tegi neist mägironimispaari, kes on tõusnud kõigi (14) üle 8000 meetri kõrguste mägede tippu. Meroi sai 16. mägironijaks maailmas, kes on seda teinud lisahapnikku kasutamata. Kokku kulus tal selleks 19 aastat (1998–2017).
Tagantjärele (2022. aasta juulis) selgus, et Eberhard Jurgalski hallatava veebisaidi "8000ers" väitel olid Nives Meroi ja Romano Benet 2008. aastal jõudnud vaid Manaslu eeltippu (tähistus C2). Kuid see asjaolu ei saanud takistuseks Jurgalski meeskonnal kanda Meroi nimi ajaloolise, nn "pärandi nimistu" koosseisu. 
Meedia teatel plaanisid Meroi js Benet koos Peter Hámoriga 2024. aastal tõusta Himaalajas Kangbacheni (7903) tippu seni veel ronimata lõunakülje kaudu. Meroi js Benet, kes käivad ronimas teatud enda kehtestatud tingimustel: alati koos ja mitte kunagi täiendava hapnikuga, on kaalunud ka Manaslu kordustipputõusmist, sest aastaid tagasi jäi neil kõrgeimast punktist veidi puudu.
Gödöllő kreis

Gödöllő kreis (ungari keeles "Gödöllői járás") on 2. järgu haldusüksus (kreis) Ungaris Pesti komitaadi keskosas. Kreisi halduskeskus on Gödöllő linn.
Gödöllő kreis piirneb läänes ja edelas Budapestiga.
Kreisis on 15 omavalitsust, sealhulgas kuus linna: Gödöllő, Isaszeg, Kerepes, Kistarcsa, Pécel ja Veresegyház.
Gyáli kreis

Gyáli kreis (ungari keeles "Gyáli járás") on 2. järgu haldusüksus (kreis) Ungaris Pesti komitaadi keskosas. Kreisi halduskeskus on Gyáli linn.
Gyáli kreis piirneb loodes Budapestiga.
Kreisis on 4 omavalitsust, sealhulgas kaks linna: Gyál ja Ócsa.
Napoleoni kroonimine

"Maali kohta vaata artiklit Napoleoni kroonimine (maal)."
Napoleoni kroonimine leidis aset pühapäeval, 2. detsembril 1804 (revolutsioonikalendri järgi XIII aasta 11. frimääril) Notre-Dame'is Pariisis Prantsusmaal, kui Napoleon ja Joséphine krooniti prantslaste keisriks ja keisrinnaks. Sellega lõppes Prantsuse Esimene Vabariik ning algas Prantsuse Esimene Keisririik. Napoleon tahtis oma võimu kinnitada ning lasi end seetõttu monarhiks kroonida, temaga tulid kaasa ka uus dünastia ja aadel. Kui varem oli Prantsusmaa monarhi kroonimisel võidnud Reimsi peapiiskop ning tseremoonia leidnud aset Reimsi katedraalis, siis Napoleon kroonimisest võttis osa paavst Pius VII ning see toimus Notre-Dame'is. Napoleon viis kroonimisel läbi mitmesuguseid riituseid, mida ta laenas nii Karolingide dünastialt, "ancien régime"ʾilt kui Prantsuse revolutsioonist.
Mais 1804 andis nõuandev kogu Sénat conservateur Konsulaadile õiguse keisri kroonimiseks. Samal aastal toimunud referendumiga andis toetasid prantslased Napoleoni kroonimist ülekaalukalt. Napoleon tahtis keisriks saada, et võita muude monarhiate silmis valitsejana legitiimsust ning algatada oma dünastia.
Aastal 1805 krooniti Napoleon Milano toomkirikus Raudkrooniga ka Itaalia kuningaks.
Kommunismi langemine Albaanias

Kommunismi langemine Albaanias, viimane selline sündmus Euroopas väljaspool Nõukogude Liitu, algas 1990. aasta detsembris üliõpilaste meeleavaldustega pealinnas Tiranas, kuigi teistes linnades nagu Shkodër ja Kavajë olid protestid alanud juba sama aasta jaanuaris. 
11. detsembril seadustas Albaania Kommunistliku Tööpartei Keskkomitee poliitilise pluralismi ning juba järgmisel päeval asutati suurim opositsiooni erakond Albaania Demokraatlik Partei. 1991. aasta märtsivalimised jätsid Tööpartei võimule, kuid üldstreik ja linnade opositsioon viisid "stabiilsusvalitsuse" moodustamiseni, kuhu kuulusid ka mittekommunistid. Albaania endised kommunistid kukutati 1992. aasta märtsis toimunud valimistel keset majanduslikku kokkuvarisemist ja sotsiaalseid rahutusi. Demokraatlik Partei võitis enamiku kohti riigikokku ning riigi presidendiks sai erakonna juht Sali Berisha.
Monori kreis

Monori kreis (ungari keeles "Monori járás") on 2. järgu haldusüksus (kreis) Ungaris Pesti komitaadi keskosas. Kreisi halduskeskus on Monori linn.
Kreisis on 12 omavalitsust, sealhulgas kolm linna: Monor, Gyömrő ja Pilis.
Prantslaste keiser

Prantslaste keiser (prantsuse keeles "Empereur des Français") oli Prantsuse Esimese ja Teise Keisririigi monarh ja valitseja.
Keisrite loend.
Sada päeva.
"Keiser Napoleon I ajutisest eksiilist hoolimata loetakse seda Esimese Keisririigi ajastu osaks."
Nagykáta kreis

Nagykáta kreis (ungari keeles "Nagykátai járás") on 2. järgu haldusüksus (kreis) Ungaris Pesti komitaadi idaosas. Kreisi halduskeskus on Nagykáta linn.
Kreisis on 15 omavalitsust, sealhulgas kolm linna: Nagykáta, Sülysáp ja Tápiószele.
Nagykőrösi kreis

Nagykőrösi kreis (ungari keeles "Nagykőrösi járás") on 2. järgu haldusüksus (kreis) Ungaris Pesti komitaadi kaguosas. Kreisi halduskeskus on Nagykőrösi linn.
Kreisis on 3 omavalitsust.
Pilisvörösvári kreis

Pilisvörösvári kreis (ungari keeles "Pilisvörösvári járás") on 2. järgu haldusüksus (kreis) Ungaris Pesti komitaadi loodeosas. Kreisi halduskeskus on Pilisvörösvári linn.
Pilisvörösvári kreis piirneb kagus Budapestiga.
Kreisis on 9 omavalitsust, sealhulgas kaks linna: Pilisvörösvár ja Piliscsaba.
Ráckeve kreis

Ráckeve kreis (ungari keeles "Ráckevei járás") on 2. järgu haldusüksus (kreis) Ungaris Pesti komitaadi edelaosas. Kreisi halduskeskus on Ráckeve linn.
Ráckeve kreisi lääne- ja edelapiiriks on Doonau jõgi. 
Kreisis on 11 omavalitsust.
Gllavenica surikuju

Gllavenica surikuju (albaania keeles "Epitafi I Gllavenicës") on meisterlikult tikitud Kristuse surikuju, loodud Albaanias 14. sajandil. Tekstiil asus algselt Gllavenica kirikus, alates 1981. aastast Tirana Rahvusmuuseumis.
Nime "Gllavenica surikuju" andis 20. sajandil õpetlane Theofan Popa. Surikuju kuulus Gllavenica kirikule, mille ase asub tänapäeva Ballshis.
Kirjeldus.
Siidkangale tikitud surikuju pikkus on 212 cm ja laius 114 cm. Tikandi keskel on suletud silmadega hauas triibulisel kangal lebava surnud Kristuse kuju, käed külgedel. Teda ümbritsev ruum on täidetud metall- ja siidlõngadega tikitud lilledest, mis ümbritsevad inglite, Jumalaema ja pühakute figuure. 14 cm laiusel raamistusel on ristid, neljas nurgas evangelistide portreed. Raamistuses keskel üleval on Gllavenica piiskopi Kalisti embleem.
Ajaloost.
On teada, et surikuju üks tikkijaist oli 1373. aastal munk Savia Albaania valitseja Gjergj Arianiti tellimusel Gllavenica kirikule. Mingil ajal hoiti tekstiili ühe Ballshi maja keldris. Hiljem oli surikuju asukohaks Berati kindluses asuv Jumalaema Uinumise kirik. Aastal 1981 viidi surikuju kui oluline ajaloo- ja kultuurimälestis Tirana Rahvusmuuseumi.
Szentendre kreis

Szentendre kreis (ungari keeles "Szentendrei járás") on 2. järgu haldusüksus (kreis) Ungaris Pesti komitaadi põhjaosas. Kreisi halduskeskus on Szentendre linn.
Szentendre kreisi lääne- ja põhjapiiriks on Doonau jõgi. Lõunas piirneb kreis Budapestiga.
Kreisis on 13 omavalitsust, sealhulgas Szentendre, Budakalász, Pomáz ja Visegrád.
Szigetszentmiklósi kreis

Szigetszentmiklósi kreis (ungari keeles "Szigetszentmiklósi járás") on 2. järgu haldusüksus (kreis) Ungaris Pesti komitaadi lääneosas. Kreisi halduskeskus on Szigetszentmiklósi linn.
Szigetszentmiklósi kreisi lääne- ja loodepiiriks on Doonau jõgi. Põhjas piirneb Szigetszentmiklósi kreis Budapestiga.
Kreisis on 9 omavalitsust, sealhulgas kuus linna: Szigetszentmiklós, Dunaharaszti, Dunavarsány, Halásztelek, Szigethalom ja Tököl.
Szobi kreis

Szobi kreis (ungari keeles "Szobi járás") on 2. järgu haldusüksus (kreis) Ungaris Pesti komitaadi põhjaosas. Kreisi halduskeskus on Szobi linn.
Szobi kreis piirneb edelas, läänes ja põhjas Slovakkiaga. Lõunas on kreisi piiriks Doonau jõgi.
Kreisis on 17 omavalitsust, sealhulgas kaks linna: Szob ja Nagymaros.
Raekoja plats 20

Raekoja plats 20 on hoone Tartu südalinnas Raekoja platsi ja Vabaduse puiestee nurgal. 19. sajandi lõpus ehitatud pangahoone kuulub Tartu esinduslikumate neorenessanss stiilis hoone näidete hulka.
Pangahoone ehitati 1876-1879. Hoone arhitekt oli Maximilian Rötscher. Maja esialgsel fassaadil oli Raekoja platsi poolsel küljel teise-kolmanda korruse keskosas konsoolidele toetuv erker, mis eemaldati 1908. aastal E. Trompovski projekti põhjal. Samal aastal suleti jõepoolne uks ja peatrepikotta tehti juugendmaalingud. 1939. aastal toimus sisemine ümberehitus (arhitekt Arnold Matteus). 1990. aastatel avati keldrikorrusel restoran Tavern ja praeguse Magistri tänava poole ehitati söögikoha sissekäik.
Louisiana ost

Louisiana ost (inglise keeles "Louisiana Purchase"; ehk Louisiana müük (prantsuse keeles "Vente de la Louisiane")) oli tehing 1803. aastal, kui Ameerika Ühendriigid ostis Prantsusmaalt Louisiana piirkonna, mis hõlmas piirkonda Mississippist läänes. Prantsusmaa maksis Ameerika Ühendriikidele 15 miljonit dollarit (2023. aastal u 371 miljonit) ehk umbes 7 dollarit ruutkilomeetri eest (2023. aastal u 173 $). Ameerika Ühendriikide pindala suurenes ostu tagajärjel 2 140 000 km2 võrra. Tegelikult omas Prantsusmaa kontrolli vaid väikse osa Louisiana üle, mujal elasid indiaanlased ning seega ostis Ameerika Ühendriigid sisuliselt eesõiguse need alad koloniseerida.
Louisiana oli Prantsusmaale kuulunud aastast 1682. Aastal 1762 sai see Hispaania-Louisiana nime all Hispaania koloniaalimpeeriumi osaks. Aastal 1800 vahetas esimene konsul Napoleon selle Toscana alade vastu tagasi Prantsusmaale ning taastas Prantsusmaa koloniaalimpeeriumi Põhja-Ameerikas. Kui prantslastel ei õnnestunud sajandivahetuse Haiti revolutsiooni maha suruda ning teravnesid pinged Suurbritanniaga, hakkas Napoleon kaaluma Louisianast uuesti loobumist. Nende alade saamine oli Ameerika Ühendriikide presidendi Thomas Jeffersoni pikaajaline plaan, kuna ta soovis kontrolli Mississippi olulise sadamalinna New Orleansi üle. Jefferson tegi Louisiana ameeriklastele saamise James Monroe ja Robert R. Livingstoni ülesandeks, kes said François Barbé-Marbois'ga kiiresti kokkuleppele. President Jeffersonil ja riigisekretär Madison said Föderalistliku Partei opostsioonist üle ning Kongress ratifitseeris ostulepingu.
Pärast Louisiana ostu Ameerika Ühendriikide "de jure" pindala peaaegu suurenes ning Mississippist sai nüüd Ameerika Ühendriikide sisejõgi. Ostetud maa hõlmab kas osaliselt või tervenisti 15 praegust Ameerika Ühendriikide osariiki ja Kanada provintsi: Arkansas, Missouri, Iowa, Oklahoma, Kansas, Nebraska, Põhja-Dakota, Lõuna-Dakota, Montana, Wyoming, Colorado, Minnesota, New Mexico, Texas ja Louisiana ning Alberta ja Saskatchewan. Ostu ajal elas Louisiana aladel ligi 60 000 mitteindiaanlast, kellest umbes pooled olid afroameerika orjad. Ostetud ala läänepiir pandi paika 1819. aastal Hispaaniaga sõlmitud Adams-Onísi lepinguga ning põhjapiir Suurbritanniaga sõlmitud 1818. aasta lepinguga.
Váci kreis

Váci kreis (ungari keeles "Váci járás") on 2. järgu haldusüksus (kreis) Ungaris Pesti komitaadi põhjaosas. Kreisi halduskeskus on Váci linn.
Váci kreisi lääne- ja loodepiiriks on Doonau jõgi.
Kreisis on 18 omavalitsust, sealhulgas kaks linna: Vác ja Őrbottyán.
1807. aasta sissetung Portugali

Sissetung Portugali oli novembris 1807 toimunud invasioon, mille käigus Prantsuse ja Hispaania väed tungisid Jean-Andoche Junot' juhtimisel troonipärijast asevalitseja Braganca João Portugali. Sissetungi järel Portugal okupeeriti ning sellele järgnes portugallaste vastupanu Suurbritannia toetusel. Invasiooniga algas poolsaare sõda, mis oli osa Napoleoni sõdadest.
Napoleon ähvardas Portugali ultimaatumiga ning Portugali valitsus rahuldas suurema osa tema nõudmistest. Sellest hoolimata andis Napoleon Junot'le käsu koos kolme Hispaania väeüksusega riiki sisse tungida. Hirmul ja otsustamatud Portugali väed vastupanu ei osutanud. Junot jõudis Lissaboni 30. novembril 1807, kust Portugali kuningapere oli selleks ajaks juba Brasiiliasse põgenenud. Prantslased okupeerisid kiiresti kogu riigi ning saatsid Portugali sõjaväe laiali või liitsid enda omaga. Portugallaste mäss okupantide vastu toimus järgmisel aastal, suurem lahing (Évora lahing) juulis 1808.
Roheheinik

Roheheinik ("Tricholoma viridilutescens") on heiniku perekonda kuuluv seeneliik.
Eestis kasvab see kuuse- ja männimetsades, on maheda maitsega ja ilma lõhnata.
Portugali õukonna ümberasumine Brasiiliasse

Portugali õukonna ümberasumine Brasiiliasse toimus 1807. aasta novembri lõpus, kui kuninganna Maria I, prints-regent João, Bragança kuningapere, nende õukond ja kõrgemad ametnikud, kokku ligi 10 000 inimest, põgenesid Lissabonist Brasiiliasse. 
Laevadele mindi 27. novembril, kuid kehva ilma tõttu saadi teele asuda alles 29. novembril, seega jõuti Porgualist lahkuda napilt enne Prantsusmaa vägede saabumist. Porguali kroon jäi Brasiiliasse 1820. aasta liberaalse revolutsioonini. Vahepeal kroonitud kuningas Joao IV naasis riiki 26. aprillil 1821.
Seega oli Portugali, Brasiilia ja Algarve Ühendkuningriigi pealinn "de facto" 13 aastat Rio de Janeiro. Õukonna viibimine Rio de Janeiros muutis linna märgatavalt: arenesid selle ühiskond, majandus, taristu ja poliitika. Riigipea resideerimist Brasiilias on peetud ka esimeseks sammuks riigi iseseisvuse poole, kuna prints-regent avas sinna jõudes koloonia sadamad maailma majandusele.
Brasiilia koloonia

Brasiilia koloonia (portugali keeles "Estado do Brasil" ehk Brasiilia Riik) oli Portugali impeeriumi osa Ameerikas.
My Generation

"My Generation" on briti ansambli The Who 1965. aastal ilmunud debüütalbum.
USA-s ilmus album pealkirja all "The Who Sings My Generation".
Albumi nimilugu ”My Generation” on üks rokkmuusika ajaloo tuntumaid lugusid.
Laulud.
Kõikide lugude autor on Pete Townshend, välja arvatud need, mille autor on sulgudes.
A-pool
B-pool
Shocking Blue

Shocking Blue oli hollandi rokkansambel, mis tegutses aastatel 1967–1974. Nende muusikas oli progressiivse roki, psühhedeelse roki ja popmuusika jooni. 
Ansambli tuntuim lugu "Venus" jõudis USA singliedetabeli tippu 1970. aastal.
Ansambli laulja oli Mariska Veres, kitarrist Robbie van Leeuwen, basskitarrist Klaasje van der Wal ja trummar Cornelius van der Beek.
1973. aastaks oli nende albumeid müüdud 13 miljonit. 1974. aastal läks ansambel laiali.
Vecsési kreis

Vecsési kreis (ungari keeles "Vecsési járás") on 2. järgu haldusüksus (kreis) Ungaris Pesti komitaadi keskosas. Kreisi halduskeskus on Vecsési linn.
Vecsési kreis piirneb loodes Budapestiga.
Kreisis on 4 omavalitsust, sealhulgas kolm linna: Vecsés, Maglód ja Üllő.
Ballsh

Ballsh (albaania keeles ka "Ballshi") on linn Kesk-Albaania lõunaosas Fieri maakonnas. See on Mallakastëri ringkonna keskus ja asub 20 km Fierist kagus, Myzeqe tasandiku üleminekualal Lõuna-Albaania küngasmaastikuks.
Ballsh asub naftaväljade keskel ja kommunistliku valitsuse ajal oli linna ümber mitu naftapuurauku. Enamik neist on nüüdseks ammendatud, kuid Ballshis on endiselt naftatöötlemistehas.
Ballshis asuvad varakristliku kloostrikiriku Gllavenica basiilika varemed, kus pärimuse järgi ristiti bulgaarlaste tsaar Boris I: hilisantiik- ja keskajal oli see tähtsaim asula Gllavenica piiskopkonnas. Kirikust on pärit kuulus tekstiilikoon Gllavenica surikuju.
Ballshist viis kilomeetrit lõunas asuvad antiikaegse Illüüria linna Byllise varemed.
Fierist algav raudtee lõpeb Ballshis ja Lõuna-Albaania tähtsaim maantee kulgeb läbi Ballshi.
The Wild Cats

The Wild Cats on "glam rock"'i bänd. The Wild Cats on esinenud kohtades nagu Whisky a Go Go West Hollywoodis kui ka väiksemates alternatiivsetes kohtades Euroopas ja Põhja-Ameerikas.
Muusika ja stiil.
The Wild Catsi muusikat iseloomustab "glam rock"'i energia ja meloodilisus, mida täiustavad viiul ja tšello. Nende muusika on segu klassikalisest "rock'n'roll"'ist ja futuristlikest elementidest, mis peegeldavad bändi interplanetaarset temaatikat. 
Märkimisväärsed esinemised.
The Wild Cats on esinenud sellistel lavadel ja festivalidel nagu
Diskograafia.
Bändi muusika on saadaval eri formaatides, sealhulgas vinüülplaatidel, mille seas on nende LP "We Come In Peace".
Loomingu näide.
THE ANTHEM OF THE WILD CATS 
Intro: 
A D E E 
A D E E 
Verse 1: 
A E D A 
We’re the prowlers of the night, we roam the streets 
A E D A 
With our claws out, baby, feel the heat 
A E D A 
Glammed up, shining bright in the neon glow 
A E D A 
We are the Wild Cats, now you know 
Chorus: 
D A 
Wild Cats, we own the stage 
D A 
Rock and roll, we set the cage 
D A E A 
Fierce and free, we’re here to stay 
D E A A 
The Wild Cats lead the way 
Bridge: 
E A 
Feel the thunder in our hearts 
D A 
Electric dreams, tearing us apart 
E A 
With every note, we’re flying high 
D E 
Together forever, under the starlit sky 
Solo (intro): 
[Play around with A, D, and E chords for a soaring glam rock solo] 
Verse 2: 
A E D A 
We’re the kings and queens of the city night 
A E D A 
With glitter and gold, we rule the lights 
A E D A 
Hear the roar, it’s the call of the wild 
A E D A 
We’ve got the spirit, yeah, we’ve got the style 
Chorus. 
Bridge. 
Intro. 
Outro: 
A E D A 
So if you’re ready to join the pride 
A E D A 
With your head held high, let’s take the ride 
A E D A 
We are the Wild Cats, fierce and true 
A E D A 
And we’re here to rock, just me and you 
D E A A 
Yeah, we’re the Wild Cats, nothing else will do 
Chords Guide:
A: x02220
D: xx0232
E: 022100
A song by The Wild Cats 
Välislingid.
Margret Zimmermann

Margret Zimmermann (sündinud 12. aprillil 1995) on eesti orienteeruja.
Aastatel 2017–2024 on ta Eesti meistrivõistlustel orienteerumises võitnud 4 kulda (2021 sprindis, 2022 sprindis ja tavarajal, 2024 tavarajal), 11 hõbedat ja 8 pronksi.
2023. aasta orienteerumise maailmameistrivõistlustel sai ta Eesti naiskonna koosseisus (koos Annika Rihma ja Evely Kaasikuga) 10. koha.
2024. aasta rogaini Euroopa meistrivõistlustel Missos võitis ta koos Hannula-Katrin Pandisega naisvõistkondade arvestuses kulla.
Ta on OK Kape liige.
Poolsaare sõda

Poolsaare sõda (ka Hispaania iseseisvussõda) oli sõda Napoleoni sõdade ajal aastatel 1807–1814 Pürenee poolsaarel. Selles osalesid ühel pool Portugal, Hispaania ja Suurbritannia ning teisel pool Prantsusmaa okupatsiooniväed.
Sõda algas kui Prantsusmaa ja Hispaania 1807. aastal Portugali tungisid ja okupeerisid ning eskaleerus 1808. aastal kui Prantsusmaa ka oma senise liitlase Hispaania okupeeris. Prantslaste keiser Napoleon I sundis Hispaania kuninga Fernando VII ja tema isa Carlos IV troonist loobuma, seadis uueks kuningaks oma venna Joseph Bonaparte'i ning võttis vastu Bayonne'i põhiseaduse. Enamik Hispaania rahvastikust ei võtnud uut võimu omaks ning hakkasid okupantide vastu sõdima. Poolsaare sõda kestis aastani 1814, kui Kuues koalitsioon Napoleoni võitis. Seda peetakse üheks esimeseks rahvuslikuks iseseisvussõjaks. See tõi endaga kaasa ka partisanivõitluse leviku.
Hispaanlased lõid prantslasi 1808. aastal Andaluusias Bailén lahingus, seda peetakse Napoleoni esimeseks maapealseks kaotuseks Euroopas. Aastal 1810 kolisid Hispaania (sisuliselt eksiil)valitsus ja parlament Cádizi ning Prantsusmaa piiras linna. Britid kaitsesid Arthur Wellesley juhtimisel Portugali ning aitasid võimaluste piires koos Portugaliga Hispaaniat, hispaanlased pidasid prantslaste vastu sõda omal maal. Aastal 1812 saatis Napoleon välja suure armee Venemaad ründama ning hispaanlastel õnnestus prantslasi Salamanca lahingus lüüa ning Madrid tagasi vallutada. Aasta hiljem saatis koalitsiooni edu ka Vitoria lahingus ning tee võiduni oli tagatud.
Talvel 1813–1814 taganes marssal Jean-de-Dieu Soult üle Püreneede oma armeega, mis ei saanud enam emamaalt piisavalt toetust. Aastatepikkune sõda Hispaanias oli Prantsusmaa Grande Armée jaoks valus löök. Kuigi lahinguväljal saatis prantslasi tihti edu, õnnestus hispaanlastel nende toetusliine ja üksuseid varitsuste, reidide jm partisanitaktikaga piisavalt kurnata. Hispaania väed löödi tihti tagasi, kuid kuna neil õnnestus alati ennast koguda ja vastulöögile asuda, andis see hoobi prantslaste moraalile. Napoleon nimetas poolsaare sõda Hispaania mädapaiseks.
Sõja ajal võttis Cádizi parlament vastu 1812. aasta Hispaania põhiseaduse, millest sai hiljem Euroopa liberalismi alustala. Poolsaare sõda kurnas nii Hispaaniat kui Portugali ning sellele järgnesid Ladina-Ameerika iseseisvussõjad ja pikemas perspektiivis nii Hispaania kui Portugali koloniaalimpeeriumi lagunemine.
Whisky Galore

Whisky Galore võib tähendada järgmist:
Barcsi kreis

Barcsi kreis (ungari keeles "Barcsi járás") on 2. järgu haldusüksus (kreis) Ungaris Somogyi komitaadi lõunaosas. Kreisi halduskeskus on Barcsi linn.
Barcsi kreis piirneb läänes, edelas ja lõunas Horvaatiaga.
Kreisis on 26 omavalitsust.
Csurgó kreis

Csurgó kreis (ungari keeles "Csurgói járás") on 2. järgu haldusüksus (kreis) Ungaris Somogyi komitaadi lääneosas. Kreisi halduskeskus on Csurgó linn.
Csurgó kreis piirneb edelas ja läänes Horvaatiaga.
Kreisis on 18 omavalitsust.
Whisky Galore (novell)

"Whisky Galore" on Šoti kirjaniku Compton Mackenzie kirjutatud novell. See ilmus 1947. aastal. Kaks aastat hiljem ilmus novellil baseeruv samanimeline film "Whisky Galore!". Raamatut on müüdud mitu miljonit eksemplari ja seda on korduvalt taastrükitud.
Nimekasutus.
Novelli pealkiri oli inspiratsiooniks esimese Prantsuse diskoteegi Whisky à gogo nimele, mille Paul Pacini avas 1947. aastal Juan-les-Pinsis pärast raamatu avaldamist, mis omakorda mõjutas nime andmist lääne-Hollywoodi ööklubile Whisky a Go Go 1958. aastal.
Ohutu päevane kogus

Ohutu päevane kogus (inglise keeles "acceptable daily intake", ADI) on mõõtühik, millega väljendatakse, kui palju on soovitatav mingit pikema perioodi jooksul toidu või joogivee kaudu manustatavat või saadavat ainet (tavaliselt vitamiine või toidulisandeid) tarvitada ööpäeva jooksul, ilma et sellega kaasneks märkimisväärseid terviseriske.
Tavaliselt mõõdetakse seda milligrammides kehakaalu kilogrammi kohta. Suurem väärtus viitab seejuures ohutumale ainele.
Mõiste võttis 1961. aastal kasutusele Euroopa Nõukogu, hiljem asus seda kasutama ka Maailma Terviseorganisatsiooni (WHO) ja ÜRO Toidu- ja Põllumajandusorganisatsiooni juures tegutsev lisaainete eksperdikomitee (JECFA).
Fonyódi kreis

Fonyódi kreis (ungari keeles "Fonyódi járás") on 2. järgu haldusüksus (kreis) Ungaris Somogyi komitaadi põhjaosas. Kreisi halduskeskus on Fonyódi linn.
Fonyódi kreis piirneb põhjaloodes Balatoni järvega.
Kreisis on 21 omavalitsust, sealhulgas neli linna: Fonyód, Balatonboglár, Balatonlelle ja Lengyeltóti.
Joseph Bonaparte

"Tema lapselapse kohta vaata artiklit Joseph Lucien Bonaparte."
Joseph-Napoléon Bonaparte (sünninimi Giuseppe di Buonaparte; korsika keeles "Ghjuseppe Napulione Bonaparte"; hispaania keeles "José Napoleón Bonaparte"; 7. jaanuar 1768 – 28. juuli 1844) oli Prantsusmaa riigimees, jurist ja diplomaat. 
Ta oli Napoleon Bonaparte'i vanem vend. Napoleoni sõdade ajal krooniti ta lühikeseks ajaks Napoli kuningaks (1806–1808) ja Hispaania kuningaks valitsejanimega José Napoleón I (1808–1813). Kui Napoleon lüüa sai, võttis Joseph Bonaparte endale Survilliersi krahvi tiitli ning kolis Ameerika Ühendriikidesse, kus ta elas Bordentowni linnas Delaware'i jõe kaldal New Jersey osariigis Philadelphia läheduses.
Ta on maetud Pariisis Invaliidide Kodu kalmistule.
Kaposvári kreis

Kaposvári kreis (ungari keeles "Kaposvári járás") on 2. järgu haldusüksus (kreis) Ungaris Somogyi komitaadi keskosas. Kreisi halduskeskus on Kaposvári linn.
Kreisis on 80 omavalitsust, sealhulgas komitaadi õigustega linn Kaposvár ja veel kolm linna: Igal, Kadarkút ja Nagybajom.
Smolenski lahing (1812)

"1941. aasta lahingu kohta vaata artiklit Smolenski lahing (1941)."
Smolenski lahing oli 1812. aasta Prantsuse-Vene sõja esimene suurem lahing. 16.–18. augustil 1812 läksid keiser Napoleon I juhtimisel vastamisi 45 000 Prantsuse Grande Armée sõdurit ligi 30 000 Venemaa sõduriga kindral Michael Andreas Barclay de Tolly juhtimisel. Napoleonil õnnestus vürst Pjotr Bagrationi teine armee taganema panna ning Smolensk hõivata. Linn hävines prantslaste suurtükitules, säilisid vaid 350 maja ehk kahjustada sai 84% linnast. Enne lahingut elas Smolenskis 15 000 inimest, pärast lahingut oli neist alles vaid 1000. See oli ligi 15 000 hukkunuga kogu sõja üks verisematest lahingutest.
Marcali kreis

Marcali kreis (ungari keeles "Marcali járás") on 2. järgu haldusüksus (kreis) Ungaris Somogyi komitaadi loodeosas. Kreisi halduskeskus on Marcali linn.
Marcali kreis piirneb põhjas Balatoni järvega.
Kreisis on 37 omavalitsust.
Nagyatádi kreis

Nagyatádi kreis (ungari keeles "Nagyatádi járás") on 2. järgu haldusüksus (kreis) Ungaris Somogyi komitaadi edelaosas. Kreisi halduskeskus on Nagyatádi linn.
Kreisis on 18 omavalitsust.
Siófoki kreis

Siófoki kreis (ungari keeles "Siófoki járás") on 2. järgu haldusüksus (kreis) Ungaris Somogyi komitaadi kirdeosas. Kreisi halduskeskus on Siófoki linn.
Siófoki kreis piirneb põhjaloodes Balatoni järvega.
Kreisis on 24 omavalitsust, sealhulgas kolm linna: Siófok, Balatonföldvár ja Zamárdi.
Plaatvundament

Plaatvundament on vundamendi liik, mis koosneb ühest horisontaalselt valatud betoonikihist. Plaatvundamendiga maja ehitatakse enamasti pehme pinnasega alale. Betoonikiht on tavaliselt 10 kuni 15 sentimeetrit. Esialgu valmistatakse ette ala, kuhu paigaldatakse raketised, mis määravad plaadi struktuuri ja kuju. Hiljem tihendatakse liiva- või kruusakiht ning seejärel pannakse paika betooni armatuur. Plaatvundamendi all olev liiva- või kruusakiht on ka umbes 10 kuni 15 sentimeetrit. Selline kihi paksus tagab parema vee äravoolu ja aitab efektiivsemalt jaotada koormust. Mõnel juhul varieerub kihi paksus pinnase tüübist ja kliimatingimustest sõltuvalt. Siis paigaldatakse erinevad torustikud ja elektrisüsteemid. Kõik eelnev tehtud, valatakse betoon, mida viimistletakse, silutakse ja lõpuks lastakse kivistuda. Kui betoon on kuivanud, eemaldatakse raketised.
Kuivsilo

Kuivsilo on silo, mis on säilitatud väiksema niiskusesisaldusega kui tavapärane silo. Tavaliselt valmistatakse kuivsilo rohumaa kultuuridest näiteks, erinevad ristik-ud "(Trifolium L.)", lutsern "(Medicago)" ja erinevad kõrrelised: timut "(Phleum)", aruhein "(Festuca)". Tavaliselt hea silo kuivaines ei tohiks toorkiudu olla üle 30-35%, aga kuivsilo puhul on see 40-60%. Tavasilo ja kuivsilo vahe on peamiselt kuivainesisaldus.
Tootmine ja kvaliteet.
Kuivsilo valmistamisel on oluline haljasmassi niitmine õigel arengufaasil, et tagada sobiv toiteväärtus. Pärast niitmist toimub närvutamine, millele järgneb kiire kokkukogumine ja tihendamine. Sobiv kuivainesisaldus kuivsilo puhul on 30–40%. Kui kuivainesisaldus ületab 65%, ei pruugi fermentatsioon toimida piisavalt ja sööda säilivus halveneb. Samuti on oluline niitekõrgus: liiga madal niitmine võib kaasa tuua mullasaastet, mis halvendab silo kvaliteeti. Soovitav niitekõrgus on 8–10 cm. Kvaliteetse kuivsilo tunnuseks on meeldiv hapu lõhn, oliivroheline värvus ning säilinud taimede struktuur.
Tehnoloogia.
Kuivsilo tootmine on sarnase tehnoloogiaga nagu tavasilo, kuid mõningate oluliste erinevustega. Protsess algab haljasmassi niitmisega, mille järel võib vajadusel toimuda kaarutamine, et kiirendada närvutamist (kuigi see toob kaasa lisakulusid). Pärast piisavat närvutamist kogutakse haljasmass vaaludesse. Seejärel toimub kohe kuivsilo hekseldamine või pressimine rullidesse. Valmistatud kuivsilo toimetatakse farmi kas rullidena või hekseldatud massina. Hekseldatud massi puhul ladustatakse siloauku edasiseks säilitamiseks.
Tabi kreis

Tabi kreis (ungari keeles "Tabi járás") on 2. järgu haldusüksus (kreis) Ungaris Somogyi komitaadi kirdeosas. Kreisi halduskeskus on Tabi linn.
Kreisis on 24 omavalitsust.
Prantsuse okupatsioon Moskvas

Prantsuse okupatsioon Moskvas oli 14. septembrist kuni 19. oktoobrini 1812 väldanud periood, kui keiser Napoleon I Prantsusmaa Grande Armée okupeeris Napoleoni sõdade käigus Venemaa Moskva linna. See oli 1812. aasta Prantsuse-Vene sõja haripunkt. Linn hävis 36 päeva kestnud okupatsiooni ajal tules ning Napoleon käskis oma sõduritel kirikud hõbedast tühjaks varastada.
Prantsusmaa väed tungisid Venemaale 24. juunil 1812 ning sügiseks oldi tublisti edasi liigutud. Septembri alguses võideti Borodino lahing ning sealt oli tee Moskvale valla. Mihhail Kutuzovi Vene armee kandis suuri kaotusi ning oli sunnitud taganema ning prantslased asusid neid jälitama. Nädal aega suudsid venelased prantslastest napilt kiiremini taganeda. Napoleon ja Kutuzov magasid Bolšije Bjazjomõ mõisas üheöölise vahega koguni samas voodis. Pratnsusmaa väed jõudsid Moskvasse 14. septembril 1812. Napoleoni üllatuseks oli Kutuzov linna hüljanud ning see hõivati võitluseta. Koos Vene armeega põgenes linnast sadu tuhandeid linnaelanikke ning Moskva jäi sisuliselt tühjaks.
Moskva vallutamine ei andnud Prantsusmaale sõja kontekstis palju juurde, kuna taganevad venelased olid linna, ilmselt kuberner Fjodor Rostoptšini käsul, maha põletanud (kuigi tulekahju põhjuste kohta on ka muid teooriaid). Linn oli leekides kuni 18. septembrini. Prantslased olid lootnud Moskvat kasutada varude täiendamiseks, kuid leidsid end nüüd keset varemeid sügaval vaenlase territooriumil, lisaks oli talv lähenemas. Prantsuse väed rüüstasid tulekahjust puutumata jäänud linna osasid, sealhulgas kirikuid. Prantsusmaa vägedele valmistasid peavalu ka kasakate partisanivõitlus ning linnaelanike poolne totaalne sõda nende vastu. Selline kurnamissõda mõjus eriti laastavalt Prantsusmaa nõrgimale lülile logistikale.
19. oktoobril sai Prantsusmaa Tarutino lahingus lüüa ning nõrgenenud Prantsuse vägi hakkas vabatahtlikult lõuna poole taanduma, kuni Malojaroslavetsi lahing nad seisma pani. Taganevad prantslased süütasid ka säilinud linnaosad ning õhkisid monumente. Venelased taashõivasid Moskva 19. oktoobril ning surusid seal vahepeal rüüstama ja mäslema hakanud linnaelanikud maha. Moskva sai sõjas ulatuslikult kannatada ning linna elanike arv jõudis tagasi sõjaeelsele tasemele rohkem kui 50 aastat hiljem.
Ferran Latorre

Ferran Latorre (sündinud 18. oktoobril 1970 Barcelonas) on Hispaania katalaani alpinist.
Ta on tõusnud kõigi (14) üle 8000 meetri kõrguste mägede tippu (34. mägironijana maailmas ja esimese katalaanina) . Tal kulus selleks 18 aastat (1999–2017). Tema 14. tipp oli Džomolungma (8848 m) (tipus 27. mail 2017).
Tagantjärele (2022. aasta juulis) selgus, et Eberhard Jurgalski hallatava veebisaidi "8000ers" väitel polnud Ferran Latorre kolme kaheksatuhandelise peatippu tegelikult jõudnudki (Manaslu, Annapurna ja Dhaulagiri). Kuid need asjaolud ei saanud takistuseks Jurgalski meeskonnal kanda Latorre nimi ajaloolise, nn "pärandi nimistu" koosseisu.
Ettore Janni

Ettore Janni (11. oktoober 1875 Vasto – 21. veebruar 1956 Milano) oli Itaalia ajakirjanik, kirjanduskriitik ja poliitik.
Baktalórántháza kreis

Baktalórántháza kreis (ungari keeles "Baktalórántházai járás") on 2. järgu haldusüksus (kreis) Ungaris Szabolcs-Szatmár-Beregi komitaadi keskosas. Kreisi halduskeskus on Baktalórántháza linn.
Kreisis on 12 omavalitsust.
George Canning

George Canning (11. aprill 1770 – 8. august 1827) oli Suurbritannia poliitik, 1827. aastal Suurbritannia peaminister. Ta kuulus Tooride Parteisse. Aastatel 1807–1809 ja 1822–1827 oli ta välisminister.
Canningu isa oli läbikukkunud ettevõtja ja jurist ning ema oli näitleja. Teda toetas rahaliselt tema onu Stratford Canning, mis võimaldas tal õppida Eton College'is ja Oxfordi Ülikooli Christ Churchis. Ta läks poliitikasse 1793. aastal ning tegi kiiret karjääri. Peaminister William Pitt noorema ametiajal oli ta sõjaväe laekur (1800–1801) ja mereväe laekur (1804–1806). Canningu esimene ametiaeg välisministrina oli William Cavendish-Bentincki ajal. Ta oli juhtis Kopenhaageni lahingu plaani, millega võideti Taani-Norra laevastikku ja tagati ülekaal merel Prantsusmaa vastu. 
Aastal 1809 sai ta duellis oma rivaali Lord Castlereagh'ga vigastada ja uueks peaministriks valiti tema asemel Spencer Perceval. Canning keeldus valitsuses välisministrina teenimast, kuna valitsusse kuulus ka Castlereagh. Ta oli suurest poliitikast eemal kuni Percevali mõrvani 1812. aastal.
Uue peaministri Robert Jenkinsoni ajal oli ta suursaadik Portugalis (1814–1816), Kontrollnõukogu president (1816–1821) ning välisminister ja House of Commonsi juht (1822–1827). Kuningas George IV-le Canning ei meeldinud ning tema välispoliitikat prooviti korduvalt saboteerida. Ta saavutas suhetes Portugali ja Hispaaniaga pöörde ning tagas nende riikide Ameerika-kolooniate iseseisvumise. Tema poliitika tõi Briti kaupmeestele eeliseid ning toetas Ameerika Ühendriikide Monroe doktriini.
Kui Lord Liverpool Robert Jenkinson aprillis 1827 tagasi astus, sai Canningust Wellingtoni hertsogi ja Robert Peeli asemel peaminister. Wellington ja Peel hakkasid tööle tema valitsuses ning toorid jagunesid nende ning Canningu toetajate vahel kaheks (vastavalt ultratoorid ja canningiidid). Canning kutsus oma valitsusse ka viike. Ametis olles ta haigestus ning suri 8. augustil 1827 kopsupõletikku. Canningu 195-päevane ametiaeg oli 195 aastat rekordlühike, kuni 2022. aastal oli Liz Truss peaminister vaid 49 päeva.
Canning on maetud Westminster Abbeysse.
Csengeri kreis

Csengeri kreis (ungari keeles "Csengeri járás") on 2. järgu haldusüksus (kreis) Ungaris Szabolcs-Szatmár-Beregi komitaadi idaosas. Kreisi halduskeskus on Csengeri linn.
Csengeri kreis piirneb lõunas, kagus ja idas Rumeeniaga.
Kreisis on 11 omavalitsust.
Wilhelm Lamormaini

Wilhelm Germain Lamormaini (29. detsember 1570 – 22. veebruar 1648) oli Luksemburgi jesuiidi teoloog. Ta oli kolmekümneaastase sõja ajal Saksa-Rooma keisri Ferdinand II pihiisana mõjukas tegelane.
Riiklik huvi

Riiklik huvi (ka rahvuslik huvi) on eesmärgid ja tegevused, mis on riigi kui terviku seisukohalt olulised või soovitavad, näiteks majanduslik julgeolek, poliitiline stabiilsus või rahvusvahelise mõjuvõimu suurendamine.
Alèsi rahu

Alèsi rahu (ka Alèsi edikt) oli leping, mille Kardinal Richelieu sõlmis hugenottide juhtidega ning mille kuningas Louis XIII allkirjastas 28. juunil 1629 Prantsusmaal. Selles korrati Nantes'i ediktis sätestatut, kuid lisati klausel, millega võeti hugenottidelt poliitilised õigused ning kohustati neid kõikidest linnadest ja kindlustest viivitamatult loobuma.
Sellega lõppes sõjategevus, hugenotid said vastutasuks amnestia ja garantii, et neid ei kiusata taga. Rahu ei jäänud kestma, kuna kuningas Louis XIV hakkas hiljem protestante taas kiusama ning see 1685. tühistati Nantes'i edikt Fontainebleau ediktiga.
Cornelius Jansen

"Cornelius Jansen noorema kohta vaata artiklit Cornelius Jansen (Genti piiskop). Kunstniku kohta vaata artiklit Cornelius Johnson (kunstnik)."
Cornelius Jansen (ka Cornelius Jansenius või Corneille Jansen; 28. oktoober 1585 – 6. mai 1638) oli Hollandi katoliiklik vaimulik. Ta oli Flandria Ieperi piiskop ning jansenismi usuvoolu isa.
Reductio ad absurdum

Reductio ad absurdum ([reduktsio]; reductio ad adversum) on väite kummutamine selle arendamisena absurdini või vastandini, vastuväiteline tõestusviis.
Daniel de Priézac

Daniel de Priézac (1590 – mai 1662) oli Prantsuse kirjanik ja jurist.
Ta sündis Limousini provintsis Kesk-Prantsusmaal, aastal 1614 lõpetas ta Bordeaux' Ülikooli doktorikraadiga õigusteaduses ning asus tööle professori ja riigiametnikuna. Temast sai 1639. aastal Prantsuse Akadeemia asutajaliige.
Tooride Partei

"Tänapäevase erakonna kohta vaata artiklit Konservatiivne Partei."
Toorid (inglise keeles "Tories") oli poliitiline liit ja hilisem erakond Inglismaa, Šotimaa, Iirimaa, Suurbritannia ja Ühendkuningriigi parlamentides. Toorid tekkisid 1679. aasta Exclusion Billi ajal, mil viigid ei tahtnud katoliiklasest Yorki hertsog Jamesi troonipärijaks lubada. Toorid olid küll riigiusule vastu, kuid arvasid, et sünnijärgne pärilus kaalub usuküsimused üles.
Pärast kuningas George I võimuletulekut kadusid toorid 1760. aastate alguses ühtse erakonnana (kuigi terminit "toorid" kasutati kirjanduses vahel ka pärast seda). Umbes 20 aastat hiljem taastekkis Tooride Partei, juhiti William Pitt noorema ja Robert Jenkinsoni valitsusi. Aastal 1831 võitsid viigid valimised, mis keerlesid peamiselt valimisreformi ümber. Pärast valimisi võeti vastu tooride toetusele kahjulik valimisreform ning 1832. aasta valimistel kahanes tooride arv parlamendis 175 peale.
Robert Peeli ja tema Tamworthi manifestiga hakkas Tooride Partei vaikselt Konservatiivseks Parteiks muutuma. Aastal 1846 vastu võetud Corn Laws lõhestas partei, Edward Smith-Stanley ja Benjamin Disraeli taha koondunutest moodustus tänapäevane Konservatiivne Partei, mille liikmeid tuntakse praegugi tooridena.
Sündinud 1964

Sellel leheküljel on loetletud 1964. aastal sündinud tuntud inimesi.
Pihkva provints

Pihkva provints (vene keeles "Псковская провинция") oli Venemaa keisririigi haldusüksus aastatel 1719−1776.
Ajalugu.
Pihkva provints asutati 29. mail 1719. aastal. See kuulus 1727. aasta 29. aprillini Peterburi kubermangu koosseisu, kuid liideti siis ühena viiest provintsist äsja asutatud Novgorodi kubermanguga. 23. oktoobril 1772 moodustati uus Pihkva kubermang, mille koosseisu arvati ka Pihkva provints. See likvideeriti keisrinna Katariina II ukaasiga 1775. aastal, lõpule viidi reform 1776. aastal. Provintsi keskuseks oli aastatel 1719−1772 Pihkva, seejärel Opotška linn.
Fehérgyarmati kreis

Fehérgyarmati kreis (ungari keeles "Fehérgyarmati járás") on 2. järgu haldusüksus (kreis) Ungaris Szabolcs-Szatmár-Beregi komitaadi idaosas. Kreisi halduskeskus on Fehérgyarmati linn.
Fehérgyarmati kreis piirneb põhjas ja läänes Ukrainaga ning kagus Rumeeniaga.
Kreisis on 50 omavalitsust.
Groffliers

Groffliers on vald Põhja-Prantsusmaal Pas-de-Calais' departemangus.
Groffliers asub Authie suudmelahe kaldal, u. 13 km Montreuil-sur-Merist edelas tee D940 ääres.
Hubersent

Hubersent on vald Põhja-Prantsusmaal Pas-de-Calais' departemangus.
Hubersent asub u. 16 km Montreuil-sur-Merist põhja pool, tee D148E1 ääres.